 Návrh

VYHLÁŠKA
Ministerstva zdravotníctva Slovenskej republiky 
z ............2007
 o podrobnostiach o požiadavkách na kvalitu vody kúpalísk, vody na kúpanie a jej kontrolu 
a na kúpaliská

Ministerstvo zdravotníctva Slovenskej republiky podľa § 62 ods. e) zákona č..../2007 o ochrane, podpore a rozvoji verejného zdravia a o zmene a doplnení niektorých zákonov ustanovuje:

§ 1
Predmet úpravy

Táto vyhláška ustanovuje
a)  ukazovatele kvality vody na kúpanie a ich medzné hodnoty,
b)  rozsah a početnosť kontroly kvality vody na kúpanie,
c)  požiadavky na vybavenie, priestory, dispozičné riešenie a na prevádzku kúpalísk, bazénov   
     umelých kúpalísk a bazénov pre dojčatá a batoľatá,
d)  náležitosti prevádzkového poriadku kúpalísk.

§ 2
Ukazovatele kvality vody na kúpanie a ich medzné hodnoty

(1) Ukazovatele kvality vody na kúpanie a ich medzné hodnoty sú uvedené v prílohe č. 1.

(2) Kvalita vody na kúpanie je vyhovujúca, ak namerané hodnoty neprekročia medzné hodnoty
pre mikrobiologické ukazovatele, pH, rozpustený kyslík, farbu a zápach v 95 % kontrolovaných vzoriek odobratých z toho istého miesta,
pre koliformné baktérie a Escherichia coli v 80 % kontrolovaných vzoriek odobratých z toho istého miesta,
pre ostatné ukazovatele v 90 % kontrolovaných vzoriek,
pričom žiadna nameraná hodnota ukazovateľa uvedeného v písmenách a) až c) neprekročí       medznú hodnotu ukazovateľa o viac ako 50 % hodnoty uvedenej v prílohe č.1 .

(3) Do kontrolovaných vzoriek podľa odseku 1 sa nezahŕňajú vzorky ovplyvnené mimoriadnymi poveternostnými podmienkami, prírodnými katastrofami a záplavami. V prípade krátkodobého znečistenia sa odoberie jedna dodatková vzorka, ktorou sa potvrdí ukončenie výskytu takéhoto znečistenia. Táto vzorka nebude tvoriť súčasť súboru údajov o kvalite vody určenej na kúpanie. Ak bude potrebné vzorku nahradiť a nebrať do úvahy, doplňujúca vzorka sa odoberie 7 dní po ukončení krátkodobého znečistenia.

§ 3
Rozsah a početnosť kontroly kvality vody na kúpanie

(1) Na prírodnom kúpalisku sa vykonáva prieskum podmienok na  hornom toku ak ide o tečúcu vodu. Ak ide o stojatú vodu, vykonáva sa prieskum podmienok v okolí kúpaliska; prieskum sa musí pravidelne opakovať na účely získania topografických a geografických údajov a určenia objemu a vlastností znečisťujúcich a potenciálne znečisťujúcich vypúšťaných odpadových vôd a ich vplyvu podľa vzdialenosti od prírodného kúpaliska. 

(2) Pred začiatkom každej kúpacej sezóny sa vytvorí program monitorovania pre vody  určené na kúpanie, vyhlásené všeobecne záväznou vyhláškou MŽP. 

(3) Odber vzoriek a ich analýza sa vykonáva v intervaloch stanovených v prílohe č. 1.


§ 4
Výnimky z uplatňovania požiadaviek na kvalitu vody

(1) Ustanovenia § 2 a § 3 ods. 3 sa nevzťahujú na
chemické a fyzikálne ukazovatele pre vodu z prírodného liečivého zdroja,[footnoteRef:2]1)  [2: 1) § 23 ods. 9  zákona č. 538/2005 Z. z. o prírodných liečivých vodách, prírodných liečebných kúpeľoch, kúpeľných miestach a prírodných minerálnych vodách a o zmene a doplnení niektorých zákonov.] 

vodu na kúpanie, ak podlieha prirodzenému obohateniu o určité látky, ktoré spôsobujú odchýlku od medzných hodnôt uvedených v prílohe; prirodzeným obohatením sa rozumie proces, v ktorom voda na kúpanie získava bez ľudského zásahu určité látky obsiahnuté v podloží.

(2) Ustanovenia § 2 ods. 1 a 2 sa nevzťahujú na prírodné kúpaliská v pohraničnej oblasti, ak kvalita vody je ovplyvnená vodami prechádzajúcimi hranice.[footnoteRef:3]2)  [3: 2) § 19 ods. 3 zákona č. .../2007 Z.z.  o ochrane, podpore a rozvoji verejného zdravia a o zmene a doplnení niektorých zákonov.] 



§ 5
Požiadavky na vybavenie, priestory a na prevádzku prírodných kúpalísk

Kapacitu prírodného kúpaliska určuje prevádzkovateľ tak, aby na jednu osobu pripadlo najmenej 25 m2 vodnej plochy na kúpanie a 6 m2 voľnej oddychovej plochy. Vodná plocha na kúpanie je vyhradená bójami na vodnej hladine.

Ak na prírodnom kúpalisku nie je zabezpečená pre návštevníkov pitná voda, prevádzkovateľ zabezpečí možnosť občerstvenia nealkoholickými nápojmi.

Na prírodnom kúpalisku prevádzkovateľ musí zabezpečiť pravidelné upratovanie všetkých miestností, priestorov a zariadení. Záchody a ich sedadlá, umývadlá, podlahy šatní a spŕch je potrebné umývať dezinfekčným roztokom najmenej jedenkrát za deň. Upratovanie celého areálu a vetranie uzavretých miestností a priestorov sa vykonáva denne. 

K vybavenosti prírodného kúpaliska patria splachovacie alebo chemické záchody, pisoáre a sprchy na pláži v takom počte, aby pri kapacite kúpaliska do 300 osôb
a) pripadol najmenej jeden záchod na 100 žien,
b) pripadol najmenej jeden záchod a jeden pisoár na 300 mužov,
c) pripadla najmenej jedna sprcha na 300 osôb.

Pri kapacite kúpaliska od 300 do 1 000 osôb možno počet záchodov primerane znížiť až na jednu polovicu. Pri kapacite kúpaliska od 1 000 do 2 000 osôb možno počet záchodov primerane znížiť až na jednu tretinu a pri vyššej kapacite kúpaliska ako 2 000 osôb možno počet záchodov primerane znížiť až na jednu pätinu určenej kapacity. 

Záchody sú 
v čase prevádzky so stálou obsluhou, 
oddelené pre mužov a ženy, 
vybavené umývadlom s výtokom zdravotne neškodnej vody.

(7) Odpadové vody zo splachovacích záchodov, umyvární a všetkých ostatných objektov kúpaliska sa odvádzajú do kanalizácie alebo do vodotesných žúmp na vyvážanie. 

Na zber odpadov[footnoteRef:4]3) prevádzkovateľ zabezpečuje odpadkové nádoby s kapacitou 50 l na 50 návštevníkov, ich vhodné rozmiestnenie po celom areáli kúpaliska so zabezpečením pravidelného odvozu odpadu najmenej jeden krát za deň.  [4: 3) § 39 ods. 4 zákona č. 223/2001 Z. z. o odpadoch a o zmene a doplnení niektorých zákonov. ] 



Požiadavky na vybavenie, priestory, dispozičné riešenie a na prevádzku umelých kúpalísk           a bazénov umelých kúpalísk 
§ 6

Dispozičné riešenie umelého kúpaliska s krytým bazénom musí zabezpečiť
príchod do bazénu cez šatne a sprchy,
odchod z bazénu cez sprchy, sušiareň a šatne.

V šatniach umelého kúpaliska s krytým bazénom sú prevádzkovo oddelené komunikácie pre obutých a vyzutých návštevníkov. V novovybudovaných alebo zrekonštruovaných stavbách, ktorých súčasťou sú prezliekacie kabíny alebo šatne, sú vyhradené najmenej dve prezliekacie kabíny alebo šatne, umožňujúce prístup osobám používajúcim vozík pre invalidov, opatrené sklopným sedadlom.

Kapacita vodnej plochy sa určuje tak, aby na jednu osobu v neplaveckom bazéne pripadli 3 m2 a na jednu osobu v plaveckom bazéne pripadlo 5 m2. Kapacita krytého kúpaliska sa určuje ako jeden a pol - až dvojnásobok kapacity vodnej plochy. Kapacita nekrytého kúpaliska sa určuje ako troj - až päťnásobok kapacity vodnej plochy a najmenej 2m2 oddychovej plochy na každého návštevníka.  

Do areálu kúpalísk je zakázané vstupovať so zvieratami. Oznámenie zákazu musí byť vyznačené a umiestnené na viditeľnom mieste pred vstupom do areálu kúpaliska. 

Vo vstupnej časti kúpaliska sú vyhradené priestory pre zamestnancov.
Súčasťou umelého kúpaliska je vyhradený priestor na odpočinok, hru, šport pre deti a dospelých. V tesnej blízkosti bazénov nie je možné zriaďovať ihriská.

Informácie o teplote vody a teplote vzduchu je potrebné aktuálne uvádzať každý deň na prístupnom a viditeľnom mieste.

Pitnú vodu pre návštevníkov umelého kúpaliska musí zabezpečiť prevádzkovateľ fontánkami s pitnou vodou s voľným výtokovým prúdom, kde sa počíta minimálne s jednou fontánkou na každý bazén.

Umelé kúpalisko je vybavené splachovacími záchodmi, pisoármi a sprchami tak, aby pri kapacite kúpaliska do 300 osôb
bol najmenej jeden splachovací záchod na 40 žien a najmenej jeden splachovací záchod a jeden pisoár na 60 až 100 mužov,
bola jedna sprcha s teplou vodou na 15 až 20 šatňových jednotiek, ak ide o umelé kúpalisko s krytým bazénom, a jedna sprcha na 60 až 100 šatňových jednotiek, ak ide o umelé kúpalisko s nekrytým bazénom.

Pri kapacite kúpaliska od 300 do 1 000 osôb možno počet záchodov primerane znížiť až na jednu polovicu. Pri kapacite kúpaliska od 1 000 do 2 000 osôb možno počet záchodov primerane znížiť až na jednu tretinu, pri vyššej kapacite kúpaliska ako 2 000 osôb na jednu pätinu  určenej kapacity.

Záchody sú
v čase prevádzky zabezpečené stálou obsluhou, 
oddelené pre mužov a ženy a umiestnené tak, aby návštevník po použití záchodu prechádzal priestorom so sprchami s teplou vodou, 
vybavené umývadlom s výtokom zdravotne neškodnej vody.

Na umelom kúpalisku prevádzkovateľ zabezpečuje pravidelné upratovanie všetkých miestností, priestorov a zariadení. Záchody a ich sedadlá, umývadlá, podlahy šatní a spŕch sa musia umývať dezinfekčným roztokom podľa potreby, počas prevádzky zariadenia najmenej jedenkrát za deň. Upratovanie celého areálu a vetranie uzavretých miestností a priestorov sa vykonáva denne. 

Na zber odpadov prevádzkovateľ zabezpečí odpadkové nádoby s kapacitou 50 l na 50 návštevníkov, vhodne rozmiestnené po celom areáli kúpaliska, s pravidelným odvozom odpadu, najmenej jeden krát za deň. 

V strojovni a vo filtračnej stanici je sprístupnená schéma celej prevádzky s opisom funkcií a s návodom na obsluhu.

Odpadové vody zo splachovacích záchodov, umyvární a všetkých ostatných objektov umelých kúpalísk sa odvádzajú do verejnej kanalizácie alebo do vodotesných žúmp na vyvážanie.

§ 7

Kúpacou sezónou sa rozumie obdobie určené prevádzkovateľom kúpaliska spravidla od 15. júna do 15. septembra kalendárneho roku. 

Na umelom kúpalisku prevádzkovateľ zabezpečí  pravidelné čistenie stien a dna bazénov tak, aby nedochádzalo k tvorbe sedimentov a nárastov a pri čistení nedochádzalo k ich uvoľňovaniu do vody na kúpanie.

V bazénoch s recirkuláciou vody zabezpečí prevádzkovateľ najmenej jedenkrát pred začiatkom prevádzky prečistenie  celého objemu vody bazénu na recirkulačnom zariadení. Počas prevádzky bazénu je zabezpečená nepretržitá recirkulácia vody a jej dezinfekcia. V bazénoch s celoročnou prevádzkou sa vypúšťa celý objem vody, ak voda nespĺňa ukazovatele kvality uvedené v prílohe č. 1 v tabuľke č. 2, najmenej však jedenkrát za šesť mesiacov. 

(4) V bazénoch bez recirkulácie vody prevádzkovateľ zabezpečí výmenu vody v množstve 60 l za jeden deň na jedného návštevníka. Prevádzkovateľ umelého kúpaliska zabezpečí vypustenie celého objemu vody, ak voda nespĺňa ukazovatele kvality uvedené v prílohe č. 1 v tabuľke č. 2, najmenej však jedenkrát za dva týždne.

(5) Prevádzkovateľ umelého kúpaliska zabezpečí vypustenie vody z detských bazénov každý deň po skončení prevádzky pre detské bazény do 3 rokov. V bazéne s recirkuláciou vody sa prefiltruje každú hodinu celý objem vody. 

(6) Po vypustení vody z bazénov sa bazény mechanicky očistia, dezinfikujú a opláchnu.

(7) Voda v brodiskách pri vstupe do bazénov v čase prevádzky sa vymieňa každú hodinu.

(8) Najnižšia prípustná teplota vody v bazénoch je 18 oC. Maximálna teplota vody v plaveckom bazéne, v neplaveckom bazéne, v skokanskom bazéne a v bazéne s vlnobitím je 28 oC, v bazénoch na voľný čas a rekondičných bazénoch 32 oC, v teplých vírivých bazénoch 36 oC, v oddychovom bazéne  40 oC. Ak je teplota vody v oddychovom bazéne vyššia ako 36 oC, údaj o teplote vody sa dopĺňa upozornením, že pobyt v bazéne sa neodporúča osobám so srdcovo-cievnym ochorením. V detskom bazéne sa teplota vody stanovuje v závislosti od veku detí
a) od 3 do 6 mesiacov 30 oC -36 oC, 
b) od 6 – 12 mesiacov 28 oC – 32 oC,
c)  nad 12 mesiacov 28 oC – 32 oC.

§ 8

(1) Detské bazény na nekrytých kúpaliskách sa zriaďujú na oslnených a zatrávnených miestach. Detský bazén do troch rokov veku je vybudovaný s plynulým sklonom od 10 cm najviac do 40 cm a v tejto výške je tiež umiestnený prepad. 

(2) Neplavecký bazén je určený na rekreačnú pohybovú aktivitu neplavcov. Hĺbka vody v bazéne pre neplavcov je najviac 125 cm. 

(3) Hĺbka vody v bazéne určenom pre plavcov je najmenej 90 cm a najviac 180 cm. Skokanská časť bazénu s minimálnou hĺbkou 3,4 m je oddelená od plaveckej časti bójami, umiestnenými nad úrovňou bazénu. 

(4) Oddychový bazén je bazén s oddychovým režimom pobytu osôb v ňom, so zákazom plávania a zákazom rekreačných pohybových aktivít; hĺbka vody je najviac 120 cm. Na okrajoch oddychového  bazéna sú nainštalované držadlá, alebo je uchytenie návštevníkov umožnené hranou bočného prepadového žliabku.


§ 9

(1) Všetky kúty a hrany dna a stien bazénov musia byť zaoblené, aby sa umožnilo ich ľahké čistenie. Povrch stien a dna bazénu musí byť hladký, biely alebo svetlej farby, ľahko čistiteľný, bez trhlín, výstupkov a priehlbín. 

(2) Prítok a odtok vody bazénu musí byť navrhnutý tak, aby sa voda v bazéne dôkladne premiešala s vodou privádzanou do bazénu. Vtokové a odtokové otvory sa rozmiestňujú tak, aby nevznikali skratové prúdy a miesta s pomalou výmenou vody. Odtok vody na recirkuláciu z verejných bazénov musí byť cez prepadový žľab. Vypúšťacie otvory musia byť zabezpečené proti prisatiu užívateľov bazénu. Ak sa na plnenie bazénu používa termálna voda zmiešaná s úžitkovou vodou, zmiešanie vody alebo jej chladenie musí byť zabezpečené pred vtokom do bazénu. 

(3) Odvetrávanie priestoru nad hladinou je v bazénoch potrebné zabezpečiť vymedzenou úrovňou hladiny, ktorá nesmie byť nižšia ako 30 cm pod úrovňou okolitej plochy. Prepadová hrana sa zriaďuje na úrovni najvyššej hladiny vody.

(4) Okolie všetkých bazénov musí byť ohraničené najmenej 1,1 m širokou, hladkou, nešmykľavou, spevnenou a ľahko čistiteľnou plochou so sklonom od bazénu. Okraj bazénu je potrebné riešiť a zabezpečovať tak, aby nedošlo k splachovaniu nečistôt do vody bazénu, ale do odvodňovacieho žľabu, ktorý je na vonkajšom obvode bazénu. 

(5) Na komunikácie v okolí bazénov, chodieb k bazénom, schodov do bazénov  a podláh v sprchách možno použiť iba materiály s nešmykľavým a ľahko čistiteľným povrchom. 

(6) Hĺbku bazénu je potrebné v jeho jednotlivých častiach zreteľne vyznačiť podľa účelu jeho využívania.

(7) Jednotlivé bazény sú zabezpečené tak, aby nepretekala voda z bazénu do bazénu. Za pretekanie sa nepovažujú vodné atrakcie, v ktorých voda v jednotlivých bazénoch prepadáva z bazénu do bazénu.

(8) Nekryté bazény s celoročnou prevádzkou sú napojené na vykurované objekty, z ktorých je vstup do bazénov.

(9) Vstup do nekrytých bazénov je možný len cez brodiská najmenej 1,1 m široké s výškou, ktorá umožní napustenie vody do výšky 10 cm až 15 cm.

(10) Úpravňa vody bazénov s recirkuláciou vody musí mať potrebnú kapacitu vyplývajúcu z objemu bazénu a z intenzity recirkulácie vody. Intenzita recirkulácie vody a množstvo riediacej vody sa určuje podľa počtu návštevníkov za jeden deň tak, aby boli dodržané medzné hodnoty ukazovateľov kvality vody uvedené v prílohe č. 1 v tabuľke č. 2.

(11) Bazény umelých kúpalísk musia byť vybavené prietokomerom na prítok recirkulovanej vody do spoločnej úpravne. V prípade ak má každý bazén samostatnú úpravňu je prietok daný výkonom cirkulačných čerpadiel.  Prívod riediacej vody musí byť vybavený samostatným registračným vodomerom.


§ 10

(1) V krytých bazénoch musí byť zabezpečené osvetlenie, vetranie, vykurovanie a správna akustika.

(2) Osvetlenie krytých bazénov je vyhovujúce za predpokladu, že spĺňa tieto hodnoty
a) 300 luxov na verejné osvetlenie a plavecký výcvik,
b) 500 luxov na preteky v bazénoch s dĺžkou 50 m,
c) 200 luxov na upratovanie.

(3) Meranie osvetlenia krytých bazénov sa vykonáva 1 m nad hladinou vodnej plochy. Osvetlenie krytých bazénov sa rieši tak, aby neoslňovalo.

(4) Teplota vzduchu v bazénovej hale musí byť vyššia ako teplota vody v bazéne o 2 oC až 4 oC, avšak nie vyššia ako 34 oC. Teplota vzduchu v sprchách je 24 oC až 27 oC, v šatniach 20 oC až 22 oC, vo vstupnej hale 18 oC až 24 oC. 

(5) Vetranie všetkých miestností a priestorov objektov krytých bazénov musí byť zabezpečené podľa účelu ich využitia.[footnoteRef:5]).  [5: ) § 4 vyhlášky MZ SR č. ..../2007 o podrobnostiach o požiadavkách na vnútorné prostredie budov a o minimálnych požiadavkách na byty nižšieho štandardu a na ubytovacie zariadenia.] 

(6) Relatívna vlhkosť vzduchu v hale bazénu môže dosiahnuť najviac 65 %, v sprchách 85 % a v ostatných priestoroch s výnimkou parnej komory najviac 50 %.


§ 11
Požiadavky na vybavenie, priestory, dispozičné riešenie a na prevádzku bazénov pre dojčatá a batoľatá 

Bazény pre dojčatá a batoľatá sú určené na organizované kúpanie a plávanie detí vo veku od troch mesiacov do troch rokov. 

Do bazénu nemajú prístup choré deti a osoby, obzvlášť osoby trpiace vlasovými, kožnými alebo inými prenosnými chorobami, osoby so zjavne zanedbanou osobnou hygienou, osoby zahmyzené a osoby pod vplyvom návykových látok.

Kúpanie detí je povolené len s použitím vlastných detských plaviek s priliehavou gumičkou okolo nôh.

Prevádzkovateľ bazénu pre dojčatá a batoľatá vypracuje prevádzkový a návštevný poriadok, ktorý je po schválení regionálnym úradom verejného zdravotníctva počas prevádzky umiestnený na viditeľnom mieste.

Na kúpanie dojčiat a batoliat sa používajú prenosné vane, prenosné bazény, aj stabilne zabudované bazény.

Bazény pre dojčatá a batoľatá vyžadujú tieto súvisiace priestory: krytý, najlepšie vnútorný priestor pre kočíky, šatne pre deti vybavené prebaľovacím stolom alebo ľahko umývateľnou podložkou, oddelený priestor na dojčenie, odpočinok a na aklimatizáciu detí na vonkajšie   prostredie pred odchodom, zázemie pre doprevádzajúce osoby (šatňa, sprchy, WC a pod.), suchú, vetranú miestnosť (sklad) na odkladanie vysušených pomôcok.

Priestory určené na kúpanie dojčiat a batoliat sa prevádzkovo oddeľujú od ostatných priestorov. 

Prevádzkovateľ zabezpečí  pravidelné čistenie a dezinfekciu všetkých priestorov a plôch s ktorými deti  prichádzajú do kontaktu, najlepšie pred každým kurzom, minimálne raz za deň. Na dezinfekciu pomôcok a bazénov sa používajú len také prostriedky, ktoré sú svojim zložením a koncentráciou vhodné aj pre čisté priestory zdravotníckych zariadení napr. pôrodné sály.

Hračky a pomôcky používané v bazéne pre dojčatá a batoľatá majú byť ľahko umývateľné, nepoškodené, určené pre danú vekovú kategóriu, bez akýchkoľvek otvorov a vyberateľných častí aby sa do nich nemohla dostať  voda, s výnimkou otvorov, ktorými voda voľne preteká. Denne po skončení kurzu sa dôkladne očistia, podľa potreby vydezinfikujú a uložia na vyhradenom suchom mieste.

Pri znečistení vody dieťaťom stolicou, zvratkami, hlienom, krvou, ako aj pri akomkoľvek inom viditeľnom znečistení vody je prevádzka okamžite prerušená do odstránenia závady. Bazén alebo vaňa sa vypustí, dôkladne mechanicky očistí, vydezinfikuje a opláchne.

V bazénoch napojených na recirkulačný systém je možné použiť vhodné prípravky na úpravu pH a koaguláciu, použitie iných chemických prípravkov na úpravu vody pre dojčatá a batoľatá, najmä zjasňovače, parfémy, algicidy a pod. je zakázané. Dezinfekčné prostriedky ako chlór a ďalšie chemikálie sa dávkujú do len príslušného miesta v recirulačnom systéme, stanoveného v prevádzkovom poriadku, nikdy nie priamo do bazénu, alebo plávajúcich bój.  

Fyzikálne spôsoby dezinfekcie vody pre dojčatá a batoľatá sú prípustné len v prípade, že boli vopred stanovené  a schválené podmienky ich použitia. 

Ak je bazén s recirkulačným systémom, intenzita recirkulácie vody a množstvo riediacej vody určuje prevádzkovateľ podľa počtu návštevníkov  za jeden deň tak, aby boli dodržané medzné hodnoty ukazovateľov kvality vody uvedené v prílohe č. 1 v tabuľke č.2 s výnimkou voľného chlóru, ktorého obsah je potrebné udržiavať na nižšej úrovni - pri hodnote 0,3 mg/l pri súbežnej aplikácii ďalších opatrení, ktoré zabezpečia splnenie mikrobiologických požiadaviek.

 Použitie stabilne zabudovaného detského bazénu bez recirkulácie vody je prípustné len vtedy, keď pred každým prevádzkovým dňom je zabezpečená jeho dôkladná dezinfekcia, napustenie novou vodou a kvalita vody počas celej prevádzky zodpovedá požiadavkám  uvedeným v prílohe č. 1 v tabuľke č. 2. 

Prevádzkovateľ zabezpečí, aby prenosné vane a bazéniky boli vyprázdňované, čistené, vyplachované a napúšťané po každom použití.


§ 12
Vybavenie prírodných kúpalísk a umelých kúpalísk pri poskytovaní prvej pomoci a zabezpečovaní dozoru

(1) Na prírodnom kúpalisku a umelom kúpalisku prevádzkovateľ zriaďuje miestnosť vyhradenú na poskytovanie prvej pomoci, vybavenú lekárničkou a prostriedkami na poskytovanie prvej pomoci.

(2) Dozor nad bezpečnou prevádzkou kúpaliska, prevádzkovou hygienou kúpaliska a poskytovaním prvej pomoci musí byť na prírodných kúpaliskách a umelých kúpaliskách zabezpečená kvalifikovanými plavčíkmi, vybavenými záchrannými prostriedkami.


§ 13
Prevádzkový poriadok prírodných kúpalísk a umelých kúpalísk

(1) Prevádzkový poriadok prírodného kúpaliska a umelého kúpaliska obsahuje
a) identifikačné údaje prevádzkovateľa prírodného kúpaliska alebo umelého kúpaliska,
b) druh a spôsob poskytovania služieb,
c) základné údaje o vode na kúpanie,
d) spôsob a frekvenciu sledovania kvality vody,
e) kapacitu kúpaliska,
f) spôsob a frekvenciu výmeny vody v bazénoch,
g) spôsob zdravotného zabezpečovania vody v bazénoch,
h) spôsob a frekvenciu čistenia bazénov,
i) zásady prevádzky a údržby zariadení kúpaliska,
j) spôsob zneškodňovania odpadových vôd a spôsob nakladania s odpadmi,
k) zásady správania návštevníkov kúpaliska,
l) spôsob prevádzkovania bazénov pre dojčatá a batoľatá,
m) spôsob zabezpečovania a poskytovania prvej pomoci a vybavenie skrinky na prvú pomoc,
n) spôsob zabezpečenia dozoru podľa § 12 ods. 2.
(2) V prevádzkovom poriadku prírodného kúpaliska je zahrnutý aj rozsah vykonávania vodných športov.
  
§ 14
Spoločné ustanovenie
Požiadavky na kvalitu vody umelých kúpalísk stanovené v tejto vyhláške v  prílohe č. 1, tabuľke č. 2 sa vzťahujú aj na zariadenia, v ktorých sa verejnosti poskytuje ubytovanie[footnoteRef:6] a s ním spojené služby v doplnkových zariadeniach napúšťaných vodou určených na plávanie, rehabilitáciu, relax a iné. [6: ) Vyhláška MH SR č.419/2001 Z.z. ktorou sa upravuje kategorizácia ubytovacích zariadení a klasifikačné znaky na ich zaraďovanie do tried
] 



                                                                         § 15
Prechodné ustanovenie

Na umelé kúpaliská vybudované pred účinnosťou tejto vyhlášky sa požiadavky na hĺbku vody v bazéne upravené v § 8 ods. 2 až 4 nevzťahujú.


§ 16
Prevzatie právnych aktov európskych spoločenstiev
      Touto vyhláškou sa preberá právny akt Európskych spoločenstiev a Európskej únie uvedený v prílohe  č. 2.
§ 17
Účinnosť

	Táto vyhláška nadobúda účinnosť .........2007.
















Príloha č.1
k vyhláške č. ...../2007  Z. z.

UKAZOVATELE KVALITY VODY NA KÚPANIE, ICH MEDZNÉ HODNOTY A ROZSAH A POČETNOSŤ KONTROLY KVALITY VODY NA KÚPANIE

1. Prírodné kúpaliská
1.1.  Odbery vzoriek vody sa vykonávajú v miestach s najvyššou koncentráciou kúpajúcich sa alebo na miestach vyhradených na kúpanie a na iných miestach významných na určenie charakteru všetkých zdrojov znečistenia s ohľadom na vzdialenosť od kúpajúcich sa, epidemiologickú situáciu a technické podmienky odberu vzoriek vody. Prvý odber vzoriek sa vykonáva dva týždne pred začiatkom kúpacej sezóny.
1.2.  Vzorky vody na fyzikálno-chemickú analýzu a biologickú analýzu sa odoberajú vo vrstve vody od 0 cm do 30 cm od hladiny zariadením na hlbinný odber vody, najmenej na jednom stálom mieste odberu. Ak sa vo vode vyskytuje sinicový vodný kvet, na jeho rozbor a na zistenie množstva chlorofylu a sa odoberie ďalšia vzorka v mieste jeho najväčšieho výskytu. Vzorky na mikrobiologickú analýzu sa odoberajú načretím do sterilnej nádoby vo vrstve vody od  0 cm do 10 cm od hladiny na stálom mieste odberu. 
1.3.  Medzná hodnota ukazovateľa č. 5 platí pre cyanobaktérie so schopnosťou tvoriť vodný kvet. Pri premnožení iných cyanobaktérií je pri hodnotení kvality vody smerodajný ukazovateľ č.7. V protokole o skúškach sa uvedie zoznam dominantných taxónov ukazovateľov č. 5.a č. 6.
1.4.  Na zisťovanie ukazovateľa uvedeného pod č. 9 v tabuľke č. 1 sa použijú testy toxicity na všetky tri trofické úrovne (producenty, konzumenty, deštruenty); pri vizuálnej identifikácii sinicového vodného kvetu sa musí ako jeden z testovacích organizmov použiť Thamnocephalus platyurus.
1.5.   V prípade výskytu toxického vodného kvetu voda nie je vhodná na kúpanie. 
1.6.  Ukazovatele uvedené pod č. 11, 13 až 16 v tabuľke č. 1 sa vyšetrujú organolepticky pri terénnej obhliadke, laboratórne sa vyšetrujú len pri pozitívnych výsledkoch organoleptického vyšetrenia.
1.7.  Pri výbere metód na stanovenie ukazovateľov uvedených v tabuľke č. 1 sa postupuje podľa slovenskej technickej normy STN EN ISO/IEC 17025:2005 Všeobecné požiadavky na kompetentnosť skúšobných a kalibračných laboratórií – Výber metód (bod 5.4.2.).




Tabuľka č.1 
	Číslo
ukaz.
	Ukazovateľ
	Symbol
	Jednotka
	Medzná hodnota
(MH)
	Frekvencia vyšetrenia

	1.
	Koliformné baktérie
	KB
	KTJ/100ml
	5 000
	pred začiatkom
kúpacej sezóny a
počas kúpacej sezóny jedenkrát za
14 dní

	2.
	Escherichia coli
	EC
	KTJ/100ml
	500
	

	3.
	Enterokoky
(fekálne streptokoky)
	EK
	KTJ/100ml
	100
	

	4.
	Rod Salmonella 
a ostatné črevné
patogénne baktérie
	S
	v 100 ml
	neprítomné
	
pri podozrení na prítomnosť

	5.
	Cyanobaktérie
so schopnosťou tvoriť vodný kvet
	CB
	bunky/ml
	100 000
	pred začiatkom
kúpacej sezóny a 
počas kúpacej
sezóny jedenkrát za
14 dní


	6.
	Riasy
	R
	jedince/ml
	10 000
	

	7.
	Chlorofyl a 
pri prevahe siníc 
v planktóne
	Chl-a
	μg/l
	50
	

	8.
	Chlorofyl a pri
prevahe rias  v planktóne
	Chl-a
	μg/l
	75
	

	9.
	Ekotoxicita  akútna
	Tox-a
	% účinku
	30
	podozrení na prítomnosť látky
a pri výskyte vodného kvetu

	10.
	Farba
	F
	mg/l 
	20
	pred začiatkom
kúpacej sezóny a 
počas kúpacej
sezóny jedenkrát za
14 dní


	11.
	Minerálne oleje
	MO
	
	bez zisteného filmu na hladine a bez zápachu
	

	12.
	Reakcia vody
	pH
	
	6,0 – 9
	

	13. 
	Zápach
	ZP
	
	bez chemického
a odpudzujúceho zápachu
	

	14.
	Povrchovo aktívne látky
	PAL-A
	mg/l
	0,3 
bez peny
	

	15.
	Fenoly
	FN1
	mg/l
	0,05
 bez zápachu
	

	16.
	Plávajúce znečistenia
	PZ
	
	nezistiteľné
	

	17
	Nasýtenie vody 
kyslíkom
	O2
	% 
	>80
	

	18.
	Celkový dusík
	N celk.
	mg/l
	5
	

	19.
	Celkový fosfor
	P celk.
	mg/l
	0,05
	

	20.
	Pesticídy
	PL
	μg/l
	0,5
	pri zriaďovaní
kúpaliska a pri podozrení na
prítomnosť látky

	21.
	Arzén
	As
	μg/l
	50
	

	22.
	Kadmium
	Cd
	μg/l
	15
	

	23.
	ChrómVI
	Cr
	μg/l
	50
	

	24.
	Olovo
	Pb
	μg/l
	50
	

	25.
	Ortuť
	Hg
	μg/l
	2,0
	

	26.
	Celkové kyanidy
	CN-celk.
	mg/l
	0,05
	








2. Bazény umelých kúpalísk
2.1.  Vzorky vody sa odoberajú vo vrstve vody 10 cm od hladiny. Jedna vzorka sa odoberá na prítoku vody do bazénu a po jednej vzorke z dvoch protiľahlých a súčasne najvzdialenejších miest bazénu.  Ak je zabezpečené dostatočné miešanie vody v celom objeme bazénu, napr. napájaním z veľkého počtu trysiek, alebo ak ide o malé bazény, možno počet odoberaných vzoriek zredukovať. 
2.2.	Ukazovateľ uvedený pod č. 9 sa vyšetruje v bazénoch s vodnými atrakciami, pri ktorých vznikajú vodné aerosóly. Vyšetrenie sa nevykonáva ak je teplota vody trvale nižšia ako 23 oC.
2.3. Ukazovateľ uvedený pod č. 10 sa okrem vyšetrenia z vody (v bazénoch so sezónnou prevádzkou jedenkrát počas LTS na začiatku sezóny, najneskôr do 3 týždňov od dátumu jej zahájenia), vyšetruje aj zo steru nárastov.
2.4.  Vyšetrenie ukazovateľa uvedeného pod č. 11 v tabuľke č. 2 zahŕňa vyšetrenie najmenej jednej vzorky sedimentu z jedného bazénu. Prítomnosť  vajíčok helmintov alebo iných vývojových štádií týchto parazitov vo vzorkách je neprípustná.
2.5. Pri hodnotení ukazovateľov uvedených pod č. 12 až 15  v tabuľke č. 2 treba zohľadniť prirodzené vlastnosti geotermálnej vody.
2.6.  Medzná hodnota ukazovateľa uvedeného pod č. 18 (vzrast o 0,5 mg/l) a pod č. 19 (vzrast o 0,5 mg) sa porovnáva so vzorkou vody odobratej z vody privádzanej do bazénu po jej konečnej úprave.
2.7.  Medzná hodnota ukazovateľa uvedeného pod č. 20 v bazénoch pre dojčatá a batoľatá je    0,3 mg/l.
2.8.  Ukazovatele uvedené pod č. 20 až 24 sa zisťujú, ak sa používajú príslušné dezinfekčné prostriedky.
2.9.  Pri výbere metód na stanovenie ukazovateľov uvedených v tabuľke č. 2 sa postupuje podľa slovenskej technickej normy STN EN ISO/IEC 17025:2005 Všeobecné požiadavky na kompetentnosť skúšobných a kalibračných laboratórií – Výber metód (bod 5.4.2.).


Tabuľka č.2 
	Číslo
ukaz.
	Ukazovateľ
	Symbol
	Jednotka
	Medzná hodnota
	Frekvencia vyšetrenia

	1.
	Koliformné baktérie
	KB
	KTJ/100ml
	50
	jedenkrát za 14 dní v bazénoch bez
recirkulácie vody,
jedenkrát za mesiac v bazénoch
s recirkuláciou vody


	2.
	Escherichia coli
	EC
	KTJ/100ml
	20
	

	3.
	Enterokoky (fekálne streptokoky)
	EK
	KTJ/100ml
	20
	

	4.
	Staphylococcus aureus
	SA
	KTJ/100ml
	0
	

	5.
	Pseudomonas 
aeruginosa
	PA
	KTJ/100ml
	0
	

	6.
	Producenty
	PD
	jedince/ml
	200
	

	7.
	Konzumenty
	KZ
	jedince/ml
	50
	

	8.
	Rod Salmonella a ostatné črevné patogénne baktérie
	S
	v 100 ml
	nezistené
	

	9.
	Legionella species
	Lg
	KTJ/ml
	0
	v detských a sedacích bazénoch
jedenkrát za 14 dní
v bazénoch bez
recirkulácie vody,
jedenkrát za mesiac v bazénoch
s recirkuláciou vody

	10.
	Améby kultivovateľné pri 36 oC  a 44 oC 
	A
	v 10 ml
	nezistené
	jedenkrát počas LTS, v bazénoch s celoročnou prevádzkou dvakrát za rok

	11.
	Vajíčka helmintov
	VH
	-
	nezistené v sedimentoch
	jedenkrát počas LTS, v bazénoch s celoročnou prevádzkou dvakrát za rok

	12.
	
Priehľadnosť
	PR
	m
	dno
	jedenkrát počas LTS; v bazénoch s celoročnou prevádzkou dvakrát za rok

	13.
	Farba
	F
	mg/l
	30
	jedenkrát za deň


	14.
	Zápach
	ZP
	
	bez chemického a odpudzujúceho zápachu
	jedenkrát za 14 dní v bazénoch bez
recirkulácie vody, jedenkrát za mesiac v bazénoch
s recirkuláciou vody

	15.
	Zákal
	Z
	ZF
	10
	

	16.
	Reakcia vody
	pH
	
	6,5 – 8,5
	

	17.
	Teplota vody
	T
	oC
	podľa typu bazénu
	jedenkrát za deň

	18.
	Chemická 
spotreba kyslíka
manganistanom
	CHSKMn
	mg/l
	vzrast o 2
	trikrát za deň

	19.
	Amónne ióny
	NH4+
	mg/l
	vzrast o 0,5
	jedenkrát za 14 dní v bazénoch bez recirkulácie vody, jedenkrát za mesiac v bazénoch
s recirkuláciou vody

	20.
	Voľný chlór
	Cl2
	mg/l
	0,3 – 0,5
	

	21.
	Viazaný chlór
	Cl2
	mg/l
	0,3
	trikrát denne 
v bazénoch

	22.
	Meď
	Cu
	mg/l
	1,0
	

	23.
	Striebro
	Ag
	mg/l
	0,10
	pred začiatkom kúpacej sezóny a dvakrát počas kúpacej sezóny

	24.
	Ozón
	O3
	mg/l
	0,05
	


          







						Príloha č. 2 
k vyhláške č......../2007 Z. z.



Zoznam preberaných právnych aktov Európskych spoločenstiev a Európskej únie 


	SMERNICA EURÓPSKEHO PARLAMENTU A RADY 2006/7/ES z 15. februára 2006
o riadení kvality vody určenej na kúpanie, ktorou sa zrušuje smernica 76/160/EHS.

